Na temelju članka 49. Statuta Grada Makarska („Glasnik Grada Makarske“ br. 8/09, 13/09, 2/13, 8/13 i 9/13- pročišćeni tekst) i članka 5. Odluke o organizaciji, načinu naplate i kontrole parkiranja u Gradu Makarskoj („Glasnik Grada Makarske“ br.8/09) Gradonačelnik Grada Makarske dana 20. veljače 2017. godine, donio je   
  
  
 **O D L U K U  
 o parkirnim zonama , vremenskom ograničenju parkiranja,**

**vremenu naplate, visini naknade, povlaštenoj parkirnoj karti i rezerviranom**

**parkirnom mjestu u gradu Makarskoj**   
 **1. OPĆE ODREDBE   
   
  
 Članak 1.** Ovom Odlukom utvrđuju se parkirne zone, vremensko ograničenje parkiranja, vrijeme naplate, visina nakande, povlaštena parkirna karta i rezervirano parkirno mjesto na javnim parkiralištima u gradu Makarskoj.  
 Ova odluka se ne primjenjuje na parkirališta koja su u vlasništvu fizičkih ili pravnih osoba s kojima Grad ima sklopljen ugovor o kontroli i naplati parkiranja (Lidl).  
  
 **Članak 2.**  Javna parkirališta dijele se na ulična i vanulična parkirališta. Vanulična parkirišta se dijele na parkirališta otvorenog i zatvorenog tipa. U kategoriju vanuličnih parkirališta zatvorenog tipa spadaju Sinokoša i Živkin dvor.  
 Ulična parkirališta svrstavaju se u tri zone.

**Prva zona** (crvena) su parkirališta pod naplatom i vremenskim ograničenjem trajanjem parkiranja te druga i treća zona sa naplatom i bez vremenskog ograničenja parkiranja.  
U prvu zonu spadaju sljedeće lokacije: Ul. Stjepana Radića, Obala Kralja Tomislava, Plišćevac, Marineta, parking Osejava i parking Donja Luka.

**Druga zona** (žuta) su parkirališta pod naplatom u koju spadaju sljedeće lokacije: Ul. kralja Zvonimira, Ul. kralja Petra Krešimira, Don. Mihovila Pavlinovića, Franjevački put, Ul. Stjepana Ivičevića, Vinogradarska ulica i Potok  
  **U treću**  zonu spadaju sva ostala ulična parkirališta.  
  
  
  
  
  
  
 **Vremensko ograničenje  
 Članak 3.** Vremensko ograničenjetrajanja parkiranja na javnim uličnim parkiralištima s ograničenim vremenom trajanja parkiranja utvrđuje se ovisno o zoni i to kako slijedi:

- u prvoj zoni do tri sata uz korištenje satne parkirališne karte i sms uplate ili uz korištenje dnevne parkirališne karte bez vremenskog ograničenja,  
 - u drugoj i trećoj zoni bez vremenskog ograničenja,

- na vanuličnim parkiralištima, otvorenog ili zatvorenog tipa, bez vremenskog ograničenja.

Na povlaštene parkirne karte ne primjenjuje se vremensko ograničenje parkiranja, osim na mjestima na kojima je od strane organizatora parkirališta posebno označeno.  
  
  
**Vrijeme naplate**  
 **Članak 4.** Vrijeme naplateparkiranja vozila na javnim uličnim i vanuličnim parkiralištima je:

- u zimskom razdoblju (od. 01.10. - 31.05.) u vremenu od 07.00 – 21.00 sat,  
 - u ljetnom razdoblju (od. 01.06. - 30.09.) u vremenu od 06.00 – 24.00 sata.

Naknada za parkiranje vozila na vanuličnim parkiralištima zatvorenog tipa naplaćuje se isto kao i na ostalim javnim parkiralištima osim u razdoblju od 01.07. - 31.08. mjeseca kada se ista naplaćuje od 00.00 do 24.00 sati.   
 Naknada za parkiranje na javnim parkiralištima ne plaća se nedjeljom i blagdanima , osim u razdoblju od 01.06 – 30.09. mjeseca tijekom godine.  
  
**Visina naknade  
 Članak 5.** Visina naknade za parkiranje na javnim uličnim i vanuličnim parkiralištima iznosi:  
1) za osobno vozilo, vozilo namijenjeno za prijevoz do 8 putnika, ostala vozila čija najveća dopuštena masa ne prelazi 3.500 kg i motocikla s prikolicom u prvoj zoni iznosi:   
 - u ljetnom razdoblju 10 kuna po satu ili 130,00 kuna dnevno,  
 - u zimskom razdoblju 7 kuna po satu ili 80,00 kuna dnevno.  
2) za osobno vozilo, vozilo namijenjeno za prijevoz do 8 putnika, ostala vozila čija najveća dopuštena masa ne prelazi 3.500 kg i motocikla s prikolicom u drugoj zoni iznosi:  
 - u ljetnom razdoblju 8 kuna po satu ili 100,00 kuna dnevno,  
 - u zimskom razdoblju 5 kuna po satu ili 60,00 kuna dnevno.  
3) za osobno vozilo, vozilo namijenjeno za prijevoz do 8 putnika, ostala vozila čija najveća dopuštena masa ne prelazi 3.500 kg i motocikla s prikolicom u trećoj zoni iznosi:  
 - u ljetnom razdoblju 6 kuna po satu ili 60,00kuna dnevno,  
 - u zimskom razdoblju 3 kune po satu ili 30,00 kuna dnevno.  
4) visina naknade na organiziranim parkiralištima za vozila čija ukupna masa prelazi 3.500 kg te vozila za prijevoz više od 8 putnika (autobusi) kao i vozila sa kamp kućicom ili prikolicom iznosi:  
 -tijekom cijele godine 10 kn po satu ili 130,00 kuna dnevno.  
  
  
 **Članak 6.**Visina naknade za parkiranje na vanuličnim parkiralištima zatvorenog tipa: Sinokoša i Živkin dvor iznosi:  
 - u ljetnom razdoblju 10 kuna po satu,  
 - u zimskom razdoblju 5 kuna po satu.  
  
  
**Povlaštene parkirne karte**  
 **Članak 7.**

Cijena mjesečne povlaštene parking karte na javnim parkiralištima u prvoj i drugoj zoni parkiranja za ljetno razdoblje od 01.06.- 30.09. mjeseca iznosi 250,00 kuna, a za razdoblje od 01.10.- 31.05. mjeseca iznosi 130,00 kuna.

Cijena mjesečne povlaštene parking karte na javnim parkiralištima u trećoj zoni parkiranja za razdoblje od 01.06-30.09. mjeseca iznosi 80,00 kuna, a za razdoblje od 01.10.-31.05. mjeseca iznosi 50,00 kuna.

Cijena mjesečne povlaštene magnetne kartice na vanuličnim zatvorenim parkiralištima za razdoblje od 01.06.-30.09. mjeseca iznosi 250,00 kuna, a za razdoblje od 01.10.- 31.05. mjeseca iznosi 130,00 kuna.

Povlaštene mjesečne i godišnje parking kartice vrijede samo za zonu za koju su kupljene.  
   
 **Članak 8.**  
 Cijena godišnje povlaštene karte za prvu i drugu zonu parkiranja iznosi 1.200,00 kuna.  
Cijena godišnje povlaštene karte za treću zonu parkiranja iznosi 80,00 kuna.  
Cijena godišnje povlaštene magnetne kartice za vanulična zatvorena parkirališta iznosi 1.200,00 kuna.  
  
 **Članak 9.** Cijena mjesečne povlaštene karte za vozila u vlasništvu pravnih osoba sa sjedištem na području grada Makarske iznosi 200,00 kuna za parkiranje u prvoj i drugoj zoni ili 130,00 kuna za parkiranje u trećoj zoni.  
  
 **Članak 10.** Cijena mjesečnih povlaštenih karata za parkiranje na svim uličnim i vanuličnim (zatvorenim,) parkiralištima tijekom cijele godine za umirovljenike i HRVI-e sa prebivalištem ili boravištem u Makarskoj, iznosi 50 % od cijena utvrđenih ovom Odlukom.   
  
 **Članak 11.** Povlaštena turistička karta za parkiranje na svim uličnim i vanuličnim parkiralištima za osobe koje su u turističkom posjetu Makarskoj iznosi tijekom cijele godine 200,00 kuna tjedno.  
 Povlaštena parkirna karta za privatne iznajmljivače sa područja Makarske iznosi 450,00 kuna mjesečno po jednoj smještajnoj kategoriziranoj jedinici, tijekom cijele godine.  
  
**Rezervirano parkirno mjesto**  
  
 **Članak 12.**

Cijena mjesečne parkirne karte za rezervirano parkirno mjesto uz mogućnost postavljanja rampe iznosi 2.000,00 kuna, na području cijelog grada Makarske.  
  
**Oslobađanje od plaćanja naknade**  
  
 **Članak 13.**

Službena vozila hitne medicinske pomoći, vatrogasna vozila, vozila gorske službe spašavanja, vozila MUP-a, HV-a i drugih držanih tijela te vozila u vlasništvu Grada Makarske ne plaćaju naknadu za parkiranje na javnim parkiralištima kojima gospodari Grad Makarska.  
  
  
  
  
  
  
**2. PRIJELAZNE I ZAVRŠNE ODREDBE  
   
 Članak 14.** Osobama koje su kupile povlaštenu godišnju parkirnu kartu prije stupanja na snagu ove Odluke biti će besplatno produženo korištenje parkiranja za 2 mjeseca.  
   
 **Članak 15.**

Danom stupanja na snagu ove Odluke prestaje važiti Odluka o parkirnim zonama i vremenskom ograničenju trajanja, visini naknade parkiranja i vremenu naplate na javnim površinama u Gradu Makarskoj („Glasnik Grada Makarske“ br. 7/12).  
  
 **Članak 16.** Ova Odluka stupa na snagu 01. ožujka 2017.godine i objavit će se u „Glasniku Grada Makarske“

Klasa:340-01/17-01/5

Ur.broj:2147/05-04-12/1-017-1

Makarska, 20. veljače 2017.g.   
  
 Gradonačelnik

Grada Makarske

Tonći Bilić, ing.,v.r.